དེ་ནས་ནང་སྲིད་བཀའ་བློན་མཆོག་གིས་ས་གནས་དཔོན་རིགས་རྣམས་ལ་རྒྱ་ནག་གཞུང་ནས་བོད་ཐོག་འཛིན་པའི་སྲིད་བྱུས་དང་།བོད་མིའི་སྒྲིག་འཛུགས་ནས་བོད་རྒྱ་གཉིས་ཀྱི་དཀའ་སེལ་གུ་ཡང་གཉིས་སྨན་དབུ་མའི་ལམ་གྱི་སྲིད་བྱུས་སྐོར།ལྷག་པར་ས་གནས་གཞུང་དང་མང་ཚོགས་ནས་བོད་དང་བོད་མིར་རྒྱབ་སྐྱོར་གནང་བར་ཐུགས་རྗེ་ཆེ་ཞུ་དང་།འདི་ལོར་བོད་མི་གནས་ཡུལ་གཞུང་མང་གཉིས་ལ་ཐུགས་རྗེ་ཆེ་ཞུའི་ལས་འགུལ་སྤེལ་བཞིན་པ་ལྟར།ད་ལམ་དངོས་སུ་ས་གནས་འདིའི་གཞུང་མང་གཉིས་ལ་བཀའ་དྲིན་ཆེ་ཞུ་བར་བཅར་ཡིན་སྐོར་སོགས་ཀྱི་གསུང་བཤད་གནང་ཡོད་པ་མ་ཟད།ས་གནས་བོད་མི་རྣམས་ལ་ད་ལམ་བྱང་ཨ་རིའི་ས་གནས་ཁག་གཅིག་ལ་ཕེབས་དགོས་དོན་ནི།བཀའ་ཤག་སྐབས་འདིའི་ལས་ཁུར་ཞུས་ནས་ལོ་གཉིས་འཁོར་བའི་ནང་ལས་དོན་གང་གནང་ཡོད་པའི་སྐོར་སྤྱི་དང་།ཡང་སྒོས་ཡོང་རྒྱུའི་ལོ་གསུམ་ནང་གང་གནང་འཆར་ཡོད་པ།གཞན་ཡང་ལྔ་དང་ལྔ་བཅུའི་འཆར་སྣང་དང་གཉིས་སྨན་དབུ་མའི་ལམ་གྱི་སྲིད་བྱུས་སོགས་ཀྱི་སྐོར་གསུང་བཤད་གནང་།